Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1197

32. és a 35. sorszám alá tartozó anyagok, valamint a 12. sorszám alá tartozó szilárd anyagok és keverékek (készítmények és hulladékok) ponyvával fedett, nyitott kocsiban vagy nyitható tetejű vasúti kocsiban ömlesztve is fuvarozhatók. A 4.c) sorszám alá tartozó anyagokhoz használt kocsiknak megfelelően szellőztethetőnek kell lenniük. Megjegyzés: Az említett anyagok fuvarozása ponyvával fedett vasúti kocsiban Belorusszia, Lettország, Moldávia, az Oroszországi Föderáció és Ukrajna rendeltetéssel vagy a felsorolt országokon keresztül átmenetben nem megengedett. 9.5.2.2 A 20. sorszám anyagai, amelyeknél a tartálykocsiban történő fuvarozás (a 2.11 Függelék szerint) vagy a tankkonténerben történő fuvarozás (a 2.10 Függelék szerint) az anyag magas hőmérséklete és sűrűsége miatt nem alkalmazható, különleges kocsikban fuvarozhatók. 9.5.2.3 A 21. sorszám anyagai ömlesztve különleges kocsikban fuvarozhatók. A 20. sorszám anyagaihoz szánt különleges kocsiknak és a 21. sorszám anyagaihoz szánt különlegesen felszerelt kocsiknak a feladási ország illetékes hatósága által meghatározott feltételeknek meg kell felelniük. Ha a feladási ország nem valamely SZMGSZ tagország, az előírt feltételeket a küldemény által érintett első SZMGSZ tagország illetékes hatóságának kell elismernie. 2002/105/II. szám 9.5.3 Fuvarozás kis raktömegű szállítótartályokban 9.5.3.1 A 9 osztály alá tartozó anyagokat tartalmazó küldeménydarabok fuvarozhatók kis raktömegű szállítótartályban is. A 9. táblázat 9. oszlopában előírt együvérakási tilalmak a kis raktömegű szállítótartályok tartalmára is érvényesek. A 9.5.1.4, 9.7.2 és a 9.7.3 pontban foglalt rendelkezések érvényesek az anyagok és készítmények kis raktömegű szállítótartályban végzett fuvarozásakor is. 9.5.3.2 A gyúlékony gőzöket fejlesztő polimer gyöngyök (4.c) sorszám, UN 2211) csomagolás nélkül fuvarozhatók teljes falú, kis raktömegű szállítótartályban. A 4.c) sorszám anyagait tartalmazó kis raktömegű szállítótartályokat a következő felirattal kell ellátni: «Tűzforrástól távol tartandó!». Ezt a feliratot a feladási ország nyelvén és a kínai vagy orosz nyelven kell készíteni, ha a nemzetközi díjszabások és a vasutak közötti megállapodások eltérő rendelkezést nem tartalmaznak. 9.6 Tisztítatlan, üres csomagolóeszközök 9.6.1 A 71. sorszám alá tartozó tisztítatlan, üres csomagolóeszközöket (zsákokat) ládákba vagy vízálló zsákokba kell helyezni, amelyek a tartalom kifolyását megakadályozzák. 9.6.2 A 71. sorszám alá tartozó egyéb, tisztítatlan, üres csomagolóeszközök, az üres tartálykocsik, az üres tankkonténerek ugyanúgy hermetikusan zártak kell legyenek, mint megtöltött állapotban. Azokat ugyanazokkal a veszélyességi bárcákkal kell ellátni, mint megtöltött állapotban. 9.6.3 A 71. sorszám alá tartozó, a 9. sz. veszélyességi bárcával ellátott tisztítatlan, üres csomagolóeszközöket a vasúti kocsikban, szállítótartályokban és raktárakban élelmiszerekkel, élvezeti cikkekkel (kávé, dohány, gyógyszerek stb.) és takarmánnyal együtt tárolni tilos. 9.6.4 Azok a tisztítatlan, üres csomagolóeszközök, amelyek külsejére a korábban szállított áru maradékai tapadtak, a fuvarozásból ki vannak zárva. 9.7 Egyéb előírások 9.7.1 A 9 sz. veszélyességi bárcával ellátott küldeménydarabokat élelmiszerekkel, élvezeti cikkekkel (kávé, dohány, gyógyszerek stb.) és takarmánnyal együtt raktárban tárolni tilos. 9.7.2 Azokat a kocsikat, amelyekben az 1., 2., 3., 11. vagy 12. sorszáma alá tartozó anyagokat ömlesztve szállították vagy amelyekben a 9. osztály anyagai vagy tárgyai szabaddá váltak és kiszóródtak, csak alapos tisztítás, szükség esetén fertőtlenítés után szabad ismételten használatba venni. Az ugyanabban a kocsiban együtt fuvarozott minden más árut és tárgyat a lehetséges szennyeződés felfedezése céljából meg kell vizsgálni. 9.7.3 A kocsikat a 13. sorszám alá tartozó anyagok csomagolás nélküli fuvarozása után csak alapos tisztítás és fertőtlenítés után szabad ismételten használatba venni. A kocsik fából készült részeit, amelyek a 13. sorszám alá tartozó anyagokkal érintkezésbe kerültek, le kell szerelni és el kell égetni. 2002/105/II. szám

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes